സേലത്ത് കേരള എക്സൈസിന്്റെ വന് സ്പിരിറ്റ് വേട്ട പിടികൂടിയത് 10850 ലിറ്റര് തമിഴ്നാട് സേലത്ത് കേരള എക്സൈസിന്്റെ വന് സ്പിരിറ്റ് വേട്ട. കേരളത്തിലേയ്ക്ക് കടത്താനായി സ്വകാര്യ ഗോഡൗണില് സൂക്ഷിച്ച 10850 ലിറ്റര് സ്പിരിറ്റാണ് റെയ്ഡില് പിടികൂടിയത്. കേസില് രണ്ടു പേരെ അറസ്റ്റു ചെയ്തു. പാലക്കാട് എക്സൈസ് ഇന്റലിജന്സും എക്സൈസ് എന്ഫോഴ്സ്മെന്റും സംയുക്തമായി സേലത്ത് നടത്തിയ റെയ്ഡിലാണ് വന് സ്പിരിറ്റ് ശേഖരം പിടികൂടിയത്.സേലം ശ്രീനായിയ്ക്കാംപെട്ടിയിലെ സ്വകാര്യ ഗോഡൗണില് സൂക്ഷിച്ച 310 കന്നാസുകളിലായി 10850 ലിറ്റര് സ്പിരിറ്റാണ് തമിഴ്നാട് പൊലീസിന്്റെ കൂടി സഹായത്തോടെ പിടിച്ചെടുത്തത്. കേസില് തിരുവനന്തപുരം കളിയിക്കാവിള സ്വദേശി കനകരാജ്, സേലം സ്വദേശി അരസ് എന്നിവരെ അറസ്റ്റ് ചെയ്തു. തിരുവനന്തപുരം സ്വദേശിയുടേതാണ് ഈ ഗോഡൗണെന്ന് അധികൃതര് പറഞ്ഞു. മധ്യപ്രദേശില് നിന്നും സ്പിരിറ്റത്തിച്ച് സേലത്തെ ഗോഡൗണില് സൂക്ഷിച്ച ശേഷം, പിന്നീട് ചെറിയ ലോഡുകളിലായി കേരളത്തിലേക്ക് കടത്തുമെന്ന് എക്സൈസ് വ്യക്തമാക്കി. സേലത്ത് നിന്നും കന്യാകുമാരി വഴിയും, പാലക്കാട് വഴിയുമാണ് കേരളത്തിലേക്ക് സ്പിരിറ്റ് എത്തിയ്ക്കുന്നത്. ആറു മാസങ്ങള്ക്ക് മുന്പ് തമിഴ്നാട് തിരുവള്ളൂരില് നിന്നും 20,000 ലിറ്റര് സ്പിരിറ്റ് പിടികൂടിയിരുന്നു. അതിന് ശേഷം നടക്കുന്ന വലിയ സ്പിരിറ്റ് വേട്ടയാണിത്. എക്സൈസ് അസിസ്റ്റന്്റ് ഇന്സ്പെക്ടര് സി സെന്തില്കുമാര് റെയ്ഡിന് നേതൃത്വം നല്കി.കഴിഞ്ഞ രണ്ടു വര്ഷത്തിനുള്ളില് കേരളത്തിലേക്കുള്ള സ്പിരിറ്റ് സൂക്ഷിച്ച നാല് ഗോഡൗണുകളാണ് തമിഴ്നാട്ടില് കണ്ടെത്തിയത്. തമിഴ്നാട് പൊലീസിന്്റെ സഹായത്തോടെ കൂടുതല് പരിശോധന നടത്താനാണ് എക്സൈസ് തീരുമാനം. കൊച്ചിയില് എക്സൈസ് പൂഴ്ത്തിയ മാന്കൊമ്ബ് വനം വകുപ്പ് കസ്റ്റഡിയില് എടുത്തു കൊച്ചി: ലഹരിമരുന്നു കേസിലെ പ്രതികളില് നിന്ന് എക്സൈസ് പിടിച്ചെടുത്ത് പൂഴ്ത്തിയ മാന് കൊമ്ബ് വനംവകുപ്പ് കസ്റ്റഡിയിലെടുത്തു. കൊച്ചിയിലെ എക്സൈസ് ഓഫീസിലെത്തിയാണ് 39 സെന്റീമീറ്റര് നീളമുള്ള മാന്കൊമ്ബ് കണ്ടെടുത്തത്. മാന് കൊമ്ബ് മഹസറില് രേഖപ്പെടുത്താത്തത് വിവാദമായിരുന്നു. മയക്കുമരുന്ന് കേസ് അട്ടിമറിച്ചെന്ന ആരോപണത്തില് എക്സൈസ് വകുപ്പ് തല അന്വേഷണ റിപ്പോര്ട്ടും ഉടന് കൈമാറിയേക്കും.മയക്കുമരുന്ന് കേസിലെ പ്രതികളില് നിന്ന് പിടികൂടിയ മാന് കൊമ്ബ് എക്സൈസ് പൂഴ്ത്തിയെന്ന വാര്ത്തകള്ക്ക് പിന്നാലെയാണ് വനം വകുപ്പ് സംഘം എക്സൈസ് ഓഫീസില് എത്തിയത്. മഹസറിലും എഫ് ഐ ആറിലും മാന് കൊമ്ബ് ഇല്ലാത്തതു വിവാദമായിരുന്നു.മയക്കുമരുന്ന് കേസില് മാന് കൊമ്ബ് ഉള്പെടുത്തുന്നതില് ആശയക്കുഴപ്പം ഉണ്ടായിരുന്നതായി ഉദ്യോഗസ്ഥരും പറഞ്ഞു.കോടനാട് റേഞ്ച് ഓഫീസര് ജി ധനിക്ക് ലാലിന്റെ നേതൃത്വത്തിലുള്ള വനം വകുപ്പ് ഉദ്യോഗസ്ഥ സംഘമാണ് എക്സൈസ് ഓഫീസിലെത്തിയത്.39 സെന്റീമീറ്റര് നീളമുള്ള മാന്കൊമ്ബ് സൃഷ്ടിച്ച വിവാദങ്ങള് ചെറുതല്ല . റെയ്ഡില് ഉണ്ടായിരുന്ന കസ്റ്റംസ് പ്രിവന്റീവ് വിഭാഗവും എക്സൈസ് ഉദ്യോഗസ്ഥര്ക്കും ഒരുപോലെ അറിയാവുന്ന കാര്യമാണ് മഹസറില് രേഖപ്പെടുത്താതെ പോയത് . റെയഡ് നടന്ന് ദിവസങ്ങള് കഴിഞ്ഞിട്ടും ഇതു സംബന്ധിച്ച് ഒരന്വേഷണവും എക്സൈസ് ഉദ്യോഗസ്ഥര് നടത്തിയില്ല എന്നതും ആശ്ചര്യകരമാണ്. തുടര്ന്ന് ഈ സംഭവം വിവാദമായ സാഹചര്യത്തിലാണ് എക്സൈസ് ഈ വിവരം വനം വകുപ്പിനെ അറിയിച്ചത് .